Ved køreplansskiftet 15. maj 1934 åbnedes imidlertid [[Linje A|en ny linje]] mellem København H og Klampenborg, og begge linjer fik nu 20 minutters drift i hele driftstiden. Der benyttedes ikke linjebogstaver som senere hen, men den eksisterende linje blev til daglig kaldt for Frederiksberglinjen, mens den i køreplanerne stod opført under 1C. Frederiksberglinjen endte som udgangspunkt i Hellerup, men i myldretiden og fra midt på dagen på sommersøndage fortsatte alle tog til Klampenborg med stop undervejs på [[Charlottenlund Station|Charlottenlund]] og [[Ordrup Station|Ordrup]]. Resten af driftstiden kørte tilsvarende et tog i timen videre til Klampenborg. På hverdage indsattes desuden morgen og aften et ekstra togpar mellem Frederiksberg og Vanløse.<ref>Larsen og Poulsen (2009), s. 255-258.</ref> Endelig kom der 15. maj 1936 en ny station til i form af [[Fuglebakken Station|Fuglebakken]].<ref>Larsen og Poulsen (2009), s. 33.</ref>
Historie Foreninger Organisationer